“ทองคำ” เช้านี้ลง 100 บ. รูปพรรณขาย 31,000 บ.
ตลาดซื้อขายทองคำในประเทศเช้านี้ ปรับราคาลง 100 บาท หลังถูกกดดันจากการแข็งค่าของดอลลาร์ รวมถึงความกังวลกับการปรับขึ้นอัตราดอกเบี้ยของเฟดครั้งใหม่ในเดือนมิถุนายนที่อาจเพิ่มขึ้น 0.75% ให้ทองรูปพรรณขายออกบาททองคำละ 31,000 บาท
ตลาดซื้อขายทองคำในประเทศเช้านี้ ปรับราคาลง 100 บาท หลังถูกกดดันจากการแข็งค่าของดอลลาร์ รวมถึงความกังวลกับการปรับขึ้นอัตราดอกเบี้ยของเฟดครั้งใหม่ในเดือนมิถุนายนที่อาจเพิ่มขึ้น 0.75% ให้ทองรูปพรรณขายออกบาททองคำละ 31,000 บาท
6 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (6 พ.ค. 2565) ปรับราคาลง 100 บาท จากราคาปิดตลาดเมื่อวานนี้ (5 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:26 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 30,400 บาท ขายออกบาทละ 30,500 บาท
ด้านทองรูปพรรณ 96.5% รับซื้ออยู่ที่บาทละ 29,850.04 บาท ส่วนราคาขายออกอยู่ที่ 31,000 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,872 ดอลลาร์  สัญญาทองคำตลาดโคเม็กซ์ ส่งมอบเดือนมิถุนายน ลดลง 6.90 ดอลลาร์ ปิดที่ 1,875.70 ดอลลาร์/ออนซ์  โดยมีปัจจัยกดดันจากสกุลเงินดอลลาร์ที่แข็งค่าขึ้น ทำให้ลดความน่าดึงดูดของทองคำ ทำให้สัญญาทองมีราคาแพงขึ้นสำหรับผู้ถือครองเงินสกุลอื่น ขณะที่การดีดตัวขึ้นของอัตราผลตอบแทนพันธบัตรรัฐบาลสหรัฐจะเพิ่มต้นทุนค่าเสียโอกาสในการถือครองทองคำ เนื่องจากทองคำเป็นสินทรัพย์ที่ไม่มีผลตอบแทนในรูปดอกเบี้ย
นอกจากนี้ เฟดยังเปิดเผยแผนการทำ QT โดยจะเริ่มดำเนินการตั้งแต่เดือนมิถุนายน ซึ่งเฟดจะลดขนาดงบดุลในวงเงิน 4.75 หมื่นล้านดอลลาร์/เดือน และหลังจากนั้น 3 เดือน เฟดจะเพิ่มการลดขนาดงบดุลเป็น 9.5 หมื่นล้านดอลลาร์/เดือน
ทั้งนี้ นักลงทุนจับตาตัวเลขการจ้างงานนอกภาคเกษตรในวันศุกร์นี้ ขณะที่นักวิเคราะห์คาดการณ์ว่า ตัวเลขจ้างงานเพิ่มขึ้น 390,000 ตำแหน่งในเดือนเมษายน ส่วนอัตราการว่างงานจะลดลงสู่ระดับ 3.5%